da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da da da it da da da da da da da da da da da da da da da nah da da da da de da da fr nb es es es en da da ca nb da da da sv da da da da nb en da da nl da nl da en
Parlamentet vedtager regler om passende mindsteløn for alle arbejdstagere i EU - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Parlamentet vedtager regler om passende mindsteløn for alle arbejdstagere i EU
Mindstelønnen bør være høj nok til at sikre en anstændig levestandard
EU-lande, herunder Danmark, hvor mindstelønnen allerede er beskyttet gennem overenskomster, er undtaget
Overenskomstforhandlingerne skal styrkes i de lande, hvor mindre end 80% af arbejdstagerne er omfattet af dem
Arbejdstagere, deres repræsentanter og fagforeningsmedlemmer har ret til klageadgang, hvis reglerne overtrædes
Mindstelønnen bør give mulighed for anstændige leve- og arbejdsvilkår i samtlige EU-lande, og medlemslandene bør fremme overenskomstforhandlinger om løn.
Med 505 stemmer for, 92 imod og 44 hverken/eller vedtog Europa-Parlamentet onsdag en ny lovgivning om passende mindstelønninger i EU.
I juni nåede Parlamentet og Rådet til enighed om den nye EU-lov, som har til formål at forbedre arbejds- og levevilkårene for alle arbejdstagere i EU og fremme økonomisk og social udvikling.
For at opnå dette fastsættes der i loven minimumskrav til, hvornår mindstelønninger lovfæstet i henhold til national ret og/eller overenskomster er passende. Desuden forbedrer den nye EU-lov arbejdstagernes effektive adgang til mindstelønsbeskyttelse.
Det nye direktiv vil gælde for alle arbejdstagere i EU, der har en ansættelsesaftale eller et ansættelsesforhold. De EU-lande, hvor mindstelønnen allerede er beskyttet udelukkende gennem overenskomster, vil hverken være forpligtet til at indføre disse regler eller til at gøre disse aftaler alment gældende.
Vurdering af mindstelønningernes tilstrækkelighed
Fastsættelse af en mindsteløn er fortsat et nationalt anliggende, men EU-landene skal sikre, at deres nationale mindstelønninger gør det muligt for arbejdstagerne at leve et anstændigt liv under hensyntagen til leveomkostningerne og lønniveauet i bredere forstand. Med henblik på vurderingen af tilstrækkeligheden af deres eksisterende lovbestemte mindstelønninger kan EU-landene fastsætte, hvad der svarer til en kurv med varer og tjenesteydelser til faktiske priser, eller fastsætte denne kurv til 60% af bruttomedianlønnen og 50% af den gennemsnitlige bruttoløn.
Overenskomstforhandlinger på sektorniveau og tværfagligt niveau spiller en afgørende rolle i sikringen af passende mindstelønninger, og de skal derfor fremmes og styrkes i overensstemmelse med de nye regler, som medlemmerne af Europa-Parlamentet i dag har godkendt. I lande, hvor mindre end 80% af arbejdstagerne er omfattet af overenskomster, vil EU-landene – med inddragelse af arbejdsmarkedets parter – skulle udarbejde en handlingsplan for, hvordan dækningen kan øges.
Med den aftalte tekst indføres der en forpligtelse for EU-landene til at oprette et håndhævelsessystem, herunder pålidelig overvågning, kontrol og inspektion på stedet, for at sikre, at reglerne overholdes, og for at bekæmpe skadelige former for underentreprise, proformaselvstændig beskæftigelse, ikkeregistreret overarbejde og øget arbejdsintensitet.
Dennis Radtke (PPE, DE) udtalte efter afstemningen: “Den nuværende situation viser endnu en gang, at vi har brug for et velfungerende og stærkt socialt partnerskab i Europa. Politik kan ikke løse alle aspekter af denne krise.”
Agnes Jongerius (S&D, NL) udtalte: “Dette direktiv sætter standarderne for, hvordan en passende mindsteløn bør se ud. Samtidig sætter vi skub i de kollektive overenskomstforhandlinger, så flere arbejdstagere bliver bedre beskyttet.”
Rådet forventes formelt at godkende aftalen i september. EU-landene har derefter to år til at efterkomme direktivet.
I juli støttede medlemmerne af Udvalget om Beskæftigelse og Sociale Anliggender den uformelle aftale, der blev indgået med Rådet den 6. juni 2022.
De højeste mindstelønninger findes i Luxembourg, Irland og Tyskland. De laveste findes i Bulgarien, Letland og Estland. I EU har 21 ud af 27 lande en lovbestemt mindsteløn, mens lønniveauet i de øvrige seks lande bliver bestemt gennem overenskomstforhandlinger. Det drejer sig om Østrig, Cypern, Danmark, Finland, Italien og Sverige.
Tidligere artikelEU’s indkøb af covid-19-vaccine: Erfaringerne bør udnyttes, siger EUrevisorerne
Næste artikel500 arbejdspladser bliver skabt i Göteborg, når Heart Aerospace bygger fabrik til elektriske passagerfly
RELATEREDE ARTIKLERMERE FRA FORFATTEREN
Danskernes hang til at pendle er aftagende
Flest Øresundspendlere arbejder inden for transport og lager
Greater Copenhagen foreslår forenklinger af Øresundsaftalen forud for dansk-svensk ministermøde 20. April
Danmark inför förbud mot att fråga om ålder vid anställning
Danske hoteller, restauranter og fødevarekæder søger svenske medarbejdere
En ny dansk-svensk jobmesse afholdes i København den 8. marts
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...